CELEX: 31991D0280
Language: el
Date: 1991-05-14 00:00:00
Title: 91/280/ΕΟΚ: Απόφαση της Επιτροπής της 14ης Μαΐου 1991 σχετικά με τον καθορισμό του επιπέδου της χρηματοδοτικής συμμετοχής της Κοινότητας στην υλοποίηση ανταλλαγής υπαλλήλων στον κτηνιατρικό τομέα

Avis juridique important

|

31991D0280

91/280/ΕΟΚ: Απόφαση της Επιτροπής της 14ης Μαΐου 1991 σχετικά με τον καθορισμό του επιπέδου της χρηματοδοτικής συμμετοχής της Κοινότητας στην υλοποίηση ανταλλαγής υπαλλήλων στον κτηνιατρικό τομέα  

Επίσημη Εφημερίδα αριθ. L 142 της 06/06/1991 σ. 0040 - 0042 Φινλανδική ειδική έκδοση: Κεφάλαιο 3 τόμος 37 σ. 0211  Σουηδική ειδική έκδοση: Κεφάλαιο 3 τόμος 37 σ. 0211 

ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Μαΐου 1991  σχετικά με τον καθορισμό του επιπέδου της χρηματοδοτικής συμμετοχής της Κοινότητας στην υλοποίηση ανταλλαγής υπαλλήλων στον κτηνιατρικό τομέα  (91/280/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1 ), όπως τροποποιήθηκε από την απόφαση 91/133/ΕΟΚ ( 2 ), και ιδίως το άρθρο 34,  Εκτιμώντας :  ότι, στο πλαίσιο της νέας στρατηγικής σε θέματα κτηνιατρικών ελέγχων, είναι απαραίτητη η εφαρμογή προγραμμάτων ανταλλαγής υπαλλήλων που είναι αρμόδιοι στον τομέα αυτό, ώστε να αναπτυχθεί κλίμα αμοιβαίας εμπιστοσύνης μεταξύ των κτηνιατρικών υπηρεσιών -  ότι στο άρθρο 22 της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων για τα προϊόντα προελεύσεως τρίτων χωρών που εισάγονται στην Κοινότητα ( 3 ) πρόβλεψε,  ιδίως, την οργάνωση προγραμμάτων ανταλλαγής υπαλλήλων που είναι αρμόδιοι για τη διενέργεια ελέγχων στα προϊόντα προέλευσης τρίτων χωρών -  ότι πρέπει να προωθηθεί η εφαρμογή ενός πρώτου προγράμματος ανταλλαγής υπαλλήλων για να αποκτηθεί η πείρα που είναι απαραίτητη για την ανάπτυξη αυτού του είδους των ενεργειών, και ιδίως για τη διεξοδικότερη προετοιμασία των μελλοντικών προγραμμάτων -  ότι πρέπει να προβλεφθεί η χρηματοδοτική συμμετοχή της Κοινότητας για να διευκολυνθεί η εφαρμογή αυτού του πρώτου προγράμματος -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Το πρόγραμμα ανταλλαγής υπαλλήλων στον κτηνιατρικό τομέα που καθορίζεται στο παράρτημα απολαύει χρηματοδοτικής συμμετοχής της Κοινότητας .  Άρθρο 2  1 . Τα κράτη μέλη ορίζουν τις αρμόδιες υπηρεσίες για το πρόγραμμα ανταλλαγής .  2 . Τα κράτη μέλη καταγωγής :  - συνεχίζουν να καταβάλουν τους μισθούς των υπαλλήλων τους κατά τη διάρκεια της εφαρμογής του προγράμματος ανταλλαγής,  - αναλαμβάνουν, σύμφωνα με την εθνική νομοθεσία, τα έξοδα διαμονής των υπαλλήλων τους,  - αναλαμβάνουν, σύμφωνα με την εθνική νομοθεσία, τα έξοδα μετακίνησης που αντιστοιχούν σε δύο ταξίδια μετ' επιστροφής μεταξύ του τόπου καταγωγής και του τόπου προορισμού τους,  - φροντίζουν, εάν χρειάζεται, να παρέχουν την κατάλληλη γλωσσική κατάρτιση στους υπαλλήλους τους.  3 . Τα κράτη μέλη υποδοχής :  - λαμβάνουν τα απαραίτητα μέτρα για να εξασφαλίσουν την ένταξη των υπαλλήλων που υποδέχονται,  - προβλέπουν για τους υπαλλήλους που υποδέχονται ενημέρωση σχετικά με τη γενική οργάνωση και τις διαδικασίες ελέγχου .  Άρθρο 3  Η χρηματοδοτική συμμετοχή της Κοινότητας καλύπτει τις δαπάνες που αναλαμβάνουν τα κράτη μέλη καταγωγής, που αναφέρονται στο άρθρο 2 παράγραφος 2 δεύτερη, τρίτη και τέταρτη περίπτωση, με ένα μέγιστο ποσό 1 000 Ecu ανά υπάλληλο που δικαιούται  γλωσσική κατάρτιση .  Άρθρο 4  Η Επιτροπή επιστρέφει στα κράτη μέλη τις δαπάνες που αναφέρονται στο άρθρο 3 μετά την υποβολή των δικαιολογητικών εγγράφων .  Άρθρο 5  1 . Πριν από τις 31 Μαρτίου 1992, η Επιτροπή καταρτίζει τεχνικό και χρηματοδοτικό απολογισμό με βάση τις εκθέσεις που υποβάλλουν, πριν από τις 15 Φεβρουαρίου 1992, οι αρχές των κρατών μελών οι οποίες είναι αρμόδιες για το συντονισμό . Οι εκθέσεις  αυτές θα περιέχουν ένα μέρος με τις παρατηρήσεις των υπαλλήλων που έχουν συμμετάσχει σε πρόγραμμα ανταλλαγής .  2 . Θα λαμβάνεται υπόψη η αποκτηθείσα πείρα για τη βελτίωση και τη συμπλήρωση με νέα στοιχεία των μεταγενέστερων προγραμμάτων .  Άρθρο 6  Η παρούσα απόφαση απευθύνεται στα κράτη μέλη . Βρυξέλλες, 14 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 224 της 18 . 8 . 1990, σ . 19 . ( 2 ) ΕΕ αριθ . L 66 της 13 . 3 . 1991, σ . 18 . ( 3 ) ΕΕ αριθ. L 373 της 31 . 12 . 1990, σ . 1 .    ΠΑΡΑΡΤΗΜΑ   1 . ΓΕΝΙΚΕΣ ΔΙΑΤΑΞΕΙΣ  1 . Κατά γενικό κανόνα, οι υπάλληλοι που θα επιλέγονται πρέπει να είναι κτηνίατροι αρμόδιοι να ασκούν πράγματι ελέγχους των προϊόντων προελεύσεως τρίτων χωρών . Θα πρέπει, οπωσδήποτε, να διαθέτουν εμπειρία σε θέματα διεξαγωγής  ελέγχων, ακόμη και εντός του οργανισμού τους .  2 . Στη χώρα υποδοχής, οι υπάλληλοι θα συμμετέχουν ως παρατηρητές σε σταθμό ελέγχου κατά την εισαγωγή προϊόντων προελεύσεως τρίτων χωρών, με την επιφύλαξη ότι ο προϊστάμενος του σταθμού ελέγχου μπορεί να τους αναθέσει την άσκηση πρακτικών καθηκόντων που  θα εκτελέσουν υπ' ευθύνη του . Οι υπάλληλοι θα υπάγονται στους συνήθεις κανόνες εμπιστευτικότητας και τους πειθαρχικούς κανόνες του τόπου διορισμού τους . Για το σκοπό αυτό, αναλαμβάνουν τη δέσμευση να πειθαρχούν στους κανόνες αυτούς .  ΙΙ . ΔΙΑΡΚΕΙΑ  1 . Το πρόγραμμα ανταλλαγής υπαλλήλων θα αρχίσει να εφαρμόζεται γύρω στις 15 Σεπτεμβρίου 1991 .  2 . Η διάρκεια εφαρμογής του προγράμματος ανταλλαγής είναι τρεις μήνες, συμπεριλαμβανομένης της περιόδου ενημέρωσης, όπως ορίζει το άρθρο 2 παράγραφος 3 δεύτερη περίπτωση .  ΙΙΙ . ΠΙΝΑΚΑΣ ΚΑΤΑΝΟΜΗΣ ΤΩΝ ΥΠΑΛΛΗΛΩΝ    Κράτος μέλος καταγωγής  Αριθμός υπαλλήλων  Κράτος μέλος υποδοχής      Βέλγιο  3  Γερμανία 1    Κάτω Χώρες 1    Ιταλία 1      Γερμανία  8  Γαλλία 2    Ιταλία 1    Κάτω Χώρες 1    Ιρλανδία 1    Δανία 1    Ισπανία 1    Πορτογαλία 1      Ελλάδα  1   Ιταλία 1      Ισπανία  3  Γαλλία 1    Ιταλία 1    Κάτω Χώρες 1      Γαλλία  3  Γερμανία 1    Ισπανία 1    Κάτω Χώρες 1      Ιρλανδία  1  Γερμανία 1      Ιταλία  5  Γερμανία 2    Γαλλία 1    Κάτω Χώρες 1    Βέλγιο 1      Κάτω Χώρες  3  Γερμανία 1     Ισπανία 1    Ιταλία 1      Πορτογαλία  1  Γαλλία 1